cyanic-selkie/wikianc huggingface dataset:
Gereformeerde kerk Kroonstad
Die Gereformeerde kerk Kroonstad is ’n gemeente van die GKSA op die Vrystaatse dorp Kroonstad, maar vandat die Gereformeerde kerk Steynsrus in 2011 ontbind het, sluit dit ook Steynsrus en distrik in.
Met 220 belydende en 42 dooplidmate was Kroonstad einde 2014 die tweede grootste Afrikaanse gemeente in die Klassis Noord-Vrystaat, naas die Gereformeerde kerk Parys, wat toe 270 belydende en 36 dooplidmate gehad het. In 1997 was Kroonstad se lidmaattal onderskeidelik 396 en 136 en in 2001 377 en 113.
Stigting
duimnael|links|270px|'n Argitekskets van die kerkgebou deur Moerdyk of Watson.
duimnael|200px|links|Dr. en mev. [[Barend de Klerk|B.J. de Klerk en hul dogter. Hy was predikant van die Kroonstad-kombinasie van 1944 tot 1945.]]
duimnael|regs|270px|Die kerkgebou, 2008.
regs|160px|duimnael|Dr. [[P.W. Buys|Pieter Willem Buys, leraar van 1951 tot 1953.]]
regs|300px|duimnael|Ds. [[Blackie Kruger|P.C. Kruger trou op 14 April 1957 met Alida Duursema in die Kroonstadse kerk waarvan haar vader, Jan, die bouaannemer was. Van links: Theunis en Miriam Kruger, Blackie en Alida Kruger, Martha en Jan Duursema. Voor: Die strooimeisie Barbara Roller.]]
Die Gereformeerde kerk Kroonstad is op 6 Junie 1925 met 69 belydende en 41 dooplidmate gestig as die vyfde Gereformeerde gemeente in die Noord-Vrystaat. In Maart 1929 besluit die kerkraad om ’n saal met sitplek vir 250 kerkgangers te bou. Ds. Jaco van Rooy het die hoeksteen met die wapenspreuk van die GKSA gelê: "Die poorte van die hel sal dit nie oorweldig nie," na aanleiding van Matteus 16:18. Die bouer was ’n lidmaat, F.J. Venter. Dié gebou is in 1946 verkoop, maar die hoeksteen het ’n plek in die voorportaal van die nuwe kerk gekry.
Kerkbou
Destyds het die gemeente sterk gegroei. Dr. J.M. de Wet het die hoeksteen van die huidige kerkgebou op 6 Maart 1948 gelê. Die inskripsie daarop lui: "Ebenhaeser – tot hiertoe het die Here ons gehelp," na aanleiding van 1 Samuel 7:11. Die argitekte Gerard Moerdyk en Henry Watson, wat saam ook onder meer vir die Voortrekkermonument en die Gereformeerde kerk Kaapstad verantwoordelik was, is gevra om die plan te teken van ’n gebou met sitplek vir tussen 400 en 500 kerkgangers. In Mei 1947 het die kerkraad die laagste tender, dié van £16 500 van die firma Duursema & Duursema van Kroonstad, toegeken.
Soos in talle van sy kerkontwerpe, het Moerdyk ook hier ruimskoots van simboliek gebruik gemaak. Die grondplan is byvoorbeeld in ’n kruisvorm; daarom omarm die galery die preekstoel. Houtstawe agter die kansel suggereer drie kruise. Vandaar af strek ’n tong na bo na aanleiding van Rom. 10:14 en bo-oor die tong is ’n son met strale, soos versinnebeeld in Psalm 119:130. Die oorspronklike interieur het nie kerkbanke gehad nie, maar opslaanstoele soos in ’n destydse bioskoop of operahuis, die sogenaamde opera seats.
Die gemeente het sy orrel in 1948 uit die VSA laat kom. Die orrelfront se pype vorm vyf groepe wat gesamentlik en afsonderlik ’n stygende lyn weergee. Dit simboliseer die verheffende aard van die musiek en psalmsang.
Die saal is eers heelwat later gebou volgens die plan van P.H. Geyer, ’n plaaslike lidmaat. Ds. P.C. Rule het die hoeksteen op 19 Augustus 1978 gelê.
12de Dinastie van Egipte
Die 12de Dinastie van Antieke Egipte (ook Dinastie XII geskryf) is omstreeks 1976 v.C. gestig deur Amenemhat I, die adviseur van die laaste koning van die 11de Dinastie. Hy het die hoofstad van Thebe na Memphis geskuif waar hy ’n nuwe stad met die naam "Amenemhat-itj-tawy" ("Amenemhat, die veroweraar van die Twee Lande"), of kortweg Itjtawy, laat bou het.
Die 12de Dinastie word saam met die 11de, 13de en 14de Dinastie beskou as die Middelryk van Egipte.
Heersers
Bekende farao's van die 12de Dinastie was:
! scope=col width="26%" | Farao ! scope=col width="19%" | Horusnaam ! scope=col width="18%" | Bewind ! scope=col width="15%" | Hoofstad ! scope=col width="26%" | Graftombe
Saoed van Saoedi-Arabië
Saoed bin Abdoel Aziz al-Saoed (Arabies:سعود بن عبد العزيز آل سعود, Su'ūd ibn 'Abd al-'Azīz Āl Su'ūd; 15 Januarie 1902 - 23 Februarie 1969) was van 1953 tot 1964 koning van Saoedi-Arabië. Ná ’n tydperk van binnelandse spanning in die land is hy van die troon gedwing en met sy broer Faisal vervang.
Vroeë lewe
Prins Saoed was die tweede oudste seun van Ibn Saoed (ook bekend as Abdoel Aziz). Hy is op 15 Januarie 1902 gebore  in die huis van sy oupa in Koeweit, waar die familie gewoon het ná hulle verbanning uit Riaad. Toe sy pa Riaad in 1902 herower, het Saoed, sy ma en broers hom na dié stad gevolg. Sy ma was Ibn Saoed se tweede vrou, Wadhah bint Mohammed bin Hoesein al-Orair,
12de Dinastie van Egipte
Heersers
In dié tyd is ’n paar letterkundige werke geskryf wat tydens die hele Egiptiese geskiedenis bekend sou bly, soos die verhaal van Sinuhe en van Wenamun. Die beeldhoukuns in dié tyd was ook besonder realisties en die piramides van die dinastie se farao's is gebou by Dahsjoer, Lisjt, Hawara en el-Lahoen.
Saoed van Saoedi-Arabië
Vroeë lewe
Op 11 Mei 1933 het sy pa hom kroonprins gemaak.
Bewind
Saoed het sy pa met dié se dood op 9 November 1953 opgevolg.
Sy binnelandse beleid het hy in sy eerste toespraak as koning voor die nuwe ministersraad aangekondig: Terwyl sy pa se bewind gekenmerk is deur militêre verowerings, sou sy bewind een wees van "’n oorlog teen armoede, onkunde en siektes met die regverdige toepassing van die voorskrifte van die heilige Sjariawette sonder uitsondering op almal, en die skepping van ’n sterk leër". Om dit te kon doen, het hy sy getal ministers tot 10 verdubbel deur die departemente opvoeding, landbou, gesondheid, handel en nywerheid by die bestaande departemente buitelandse en binnelandse sake, finansies, verdediging en kommunikasie te voeg. Die besluit is reeds in 1953 geneem om die departemente van Djedda na Riaad, die hoofstad, te skuif. Daarvoor was die bou van nuwe regeringsgeboue en huise nodig. Dit was die sneller vir Saoed se modernisering en ontwikkeling. Sy oudste broer, en erfgenaam, prins Faisal, is as eerste minister aangestel terwyl hy ook die portefeulje minister van buitelandse sake behou het. ’n Vyfjaarplan is begin, soos in die koning se eerste kabinetstoespraak van 1954 genoem is.
In 1957 het Saoed ook die Koning Saoed-universiteit in Riaad gestig.
1990 Duitse Grand Prix
Die 1990 Formule Een Duitse Grand Prix is op 29 Julie op die Hockenheimring gehou. Die wedren is deur Ayrton Senna in 'n McLaren-Honda gewen.
Saoed van Saoedi-Arabië
Stryd tussen broers
In 1958 is Saoed gedwing om die grootste deel van sy uitvoerende mag aan Faisal te oorhandig. Hulle het vasgesit oor die definisie van politieke verantwoordelikhede en die verdeling van die regeringsfunksies. Saoed is dikwels verbind met die plundering van olie-inkomste, luuksepaleise en sameswerings binne en buite Saoedi-Arabië, terwyl Faisal verbind is met nugterheid, puritanisme, spaarsaamheid en modernisering.
Die broers het ook gestry oor die rol wat die ministersraad moes speel. Saoed het die amp eerste minister afgeskaf en dus sy posisie bekragtig as koning en de facto- eerste minister. Faisal wou meer mag hê as kroonprins en onderpremier.
Gedwonge abdikasie
Saoed se familie was bekommerd oor sy gedrag. Korrupsie en agterlikheid het die regering verswak. Saoed en Faisal het hul stryd voortgesit tot in 1962, toe die prins ’n kaninet gevorm het in die afwesigheid van die koning, wat oorsee gereis het vir mediese behandeling. Faisal het ’n bondgenootskap gevorm met sy broers prins Fahd en prins Sultan. Die nuwe regering het Saoed se seuns uitgesluit. Hy het ’n 10-punt-hervorming belowe wat die opstel van basiese wette, die afskaffing van slawerny en die stigting van ’n regsraad ingesluit het.
Met sy terugkeer het Saoed Faisal se nuwe reëlings afgekeur en gedreig om die koninklike wag teen sy broer te mobiliseer. In antwoord hierop het Faisal geëis dat Saoed hom regent maak en alle koninklike magte aan hom oordra. Hy het die steun gehad van die Islamitiese elitegeleerdes, insluitende ’n fatwa (edik) deur die grootmoefti van Saoedi-Arabië, ’n familielid van Faisal aan moederskant. Hy het ’n beroep op Saoed gedoen om tot sy broer se eise in te willig.
Saoed het geweier, en Faisal het die nasionale wag opdrag gegee om sy paleis te omring. Eindelik het Saoed in Maart 1964 ingegee en Faisal as regent aangewys met volle uitvoerende mag. Hy was hierna bloot ’n skynhoof. In November het die Islamitiese geleerdes, kabinet en senior lede van die regerende familie Saoed gedwing om te abdikeer en Faisal het die nuwe koning geword. Saoed het in bannelingskap in Genève, Switserland, en daarna in ander Europese stede gewoon, asook in Egipte. Van sy seuns het by hom aangesluit en hom gesteun in sy poging om die troon terug te wen. Ná die Sesdaagse Oorlog in Junie 1967 het hy egter die steun van Egipte verloor en tot met sy dood in 1969 in Griekeland gaan woon.
Dood en begrafnis
Met sy dood het Saoed 108 kinders en drie vroue gehad.
Echinoclathria riddlei
Echinoclathria riddlei is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Echinoclathria reticulata
Echinoclathria reticulata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinoclathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1988 deur Bergquist & Fromont.
Euryops subcarnosus
Euryops subcarnosus is 'n struik wat tot die Asteraceae  familie hoort. Die spesies kom in Botswana, Lesotho, Noord-Kaap, Oos-Kaap, die Vrystaat en die Wes-Kaap voor.
Daar is vyf subspesies:
616-diamant
Die 616-diamant is 'n diamant wat 616 karaat weeg. Hierdie diamant het 'n oktaëdriese vorm. Omrede dit die grootste diamant van dié tipe is, het De Beers besluit om dit nie te slyp nie maar te bewaar in sy natuurlike vorm omrede die kans uiters skraal is dat so 'n groot diamant van hierdie tipe weer gevind sal word. Hierdie diamant is in 1964 by die Du Toitspan-myn in Kimberley ontdek.
Jamie Oliver
James Trevor "Jamie" Oliver, MBE (* 27 Mei 1975) is 'n Engelse meestersjef, restaurateur en mediapersoonlikheid wat internasionale bekendheid verwerf het met sy televisieprogramme oor kosmaak (waaronder The Naked Chef wat vanaf 1999 uitgesaai is, en Jamie Oliver's Food Revolution van 2010), 'n wye reeks kookboeke. In 2005 het hy 'n wêreldwye veldtog vir verbeterde kosmaakopleiding en gesonde skooletes gedoen.
Lewe
In Junie 2003 het Oliver 'n MBE ontvang vir sy dienste in die gasvryheidsbedryf.
As mediapersoonlikheid en sjef het hy 'n verskeidenheid kookboeke gepubliseer. Sy eie reeks kookware in samewerking met die Franse vervaardiger Tefal geloods en sy eie restourante geopen. In 2005 het Oliver 'n veldtog begin vir gesonde skooletes in die Verenigde Koninkryk en die Verenigde State beywer. As gevolg daarvan het die Britse regering ook belowe om die kwessie aan te spreek.
Die eerste Jamie's Italian-restaurant op die vasteland van Afrika open sy deure in 2016 in Melrose Arch, Johannesburg.
Persoonlik lewe
In Julie 2000 het Oliver getrou met Juliette Norton. Hulle het vyf kinders: Poppy Honey Rosie (gebore Maart 2002), Daisy Boo Pamela (gebore April 2003), Petal Blossom Rainbow (gebore April 2009), Buddy Bear Maurice (gebore September 2010) and River Rocket Blue Dallas (gebore Augustus 2016).
Kookboeke
Jamie Oliver het 'n aantal kookboeke geskryf:
Haemanthus coccineus
Haemanthus coccineus is 'n meerjarige blomplant en geofiet wat tot die genus Haemanthus behoort. Die spesies is inheems aan Namibië, Noord-Kaap en die Oos-Kaap.
Die volgende plaaslike name word gegee deur SANBI Redlist: bergajuin, bloedblom, bobbejaansool, Koning-van-kandië, Maartblom, misryblom, misryersblom, poeierkwas, rooikwas, seeroogblom, skeerkwas, skoensole, velskoenblaar, velskoenblare en velskoensole.
Awá
Geskiedenis
Nadat hulle aanvanklik in nedersettings gewoon het, het die Awá omstreeks 1800 ’n nomadiese leefwyse aangeneem weens die instroming van Europeërs. In die 19de eeu is hulle al hoe meer deur setlaars in die streek aangeval wat die meeste van die woude daar afgekap het. Van die middel 1980's af het sommige Awá na nedersettings verskuif wat deur die regring beskikbaar gestel is. Hulle handhaaf egter steeds hul tradisionele leefwyse in nomadiese groepe van ’n paar dosyn elk met min of geen kontak met die buitewêreld nie en is van hul woude afhanklik.
In 1982 het die Brasiliaanse regering ’n groot lening van die Wêreldbank en Europese Unie ontvang; een van die voorwaardes was dat die grondgebiede van sekere inheemse volke, insluitende die Awá, afgebaken en beskerm word. Dit was veral vir die Awá belangrik omdat hul woude toenemend deur buitestanders ingeneem is. Daar was baie gevalle van stamlede wat deur setlaars vermoor is en die grond waarvan hulle afhanklik is, is vernietig deur houtkappery en ontbossing vir landbou. Sonder ingryping van die regering was dit amper seker dat die Awá en hul antieke kultuur uitgewis sou word.
Dit het egter uiters lank geduur voordat die Brasiliaanse regering hul onderneming nagekom het. Dit het 20 jaar en volgehoue druk deur organisasies soos Survival International geneem voordat die Awá se grondgebied in Maart 2003 eindelik afgebaken is. Intussen het die instroming van hul gebied en ’n reeks aanvalle hul getalle tot sowat 350 verminder, waarvan nog net sowat 60 die tradisionele jagter-versamelaar-leefstyl handhaaf.
Laat in 2011 het onwettige houkappers ’n agtjarige Awá-meisie lewend verbrand nadat sy uit haar dorpie gedwaal het. Die moord is binne ’n beskermde gebied in die staat Maranhão gepleeg. Luis Carlos Guajajaras, die leier van ’n ander stam, het gesê die meisie is vermoor om as waarskuwing te dien vir ander inheemse volke in die beskermde gebied. Volgens die Inheemse Sendingraad is sowat 450 inheemse stamlede tussen 2003 en 2010 vermoor. In ’n ondersoek is bevind die vermoode meisie se dorpie is deur houtkappers vernietig.
Polymastia harmelini
Polymastia harmelini is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Polymastia en tot die familie Polymastiidae. Die wetenskaplike naam van die spesie is die eerste keer geldig gepubliseer in 2007 deur Boury-Esnault & Bézac.
Daniel Henshall
Daniel Henshall (gebore 9 Augustus 1982) is 'n Australiese akteur, skrywer, en vervaardiger. Hy is bekend vir sy rolle in die rolprente The Snowtown Murders (2011), The Babadook (2014), Ghost in the Shell (2017), en Okja (2017).
Father Divine
Father Divine (omstreeks 1876 - 10 September 1965), ook bekend as eerwaarde M.J. Divine, was van omstreeks 1907 tot met sy dood in 1965 'n Afro-Amerikaanse geestelike leier. Sy volle naam, wat hy aan homself gegee het, was eerwaarde Major Jealous Divine. Hy was ook vroeg in sy lewe bekend as "die Boodskapper". Hy het die Internasionale Vredesendingbeweging gestig, sy leerstelling geformuleer en dit laat groei van 'n klein en oorwegend swart gemeente tot 'n veelrassige, internasionale kerk. Vanweë sy ideologie beskou baie hom as 'n kultusleier.
Father Divine het beweer hy is God. Hy het verskeie bydraes gelewer tot sy volgelinge se ekonomiese onafhanklikheid en rassegelykheid. Hy was 'n tydgenoot van ander godsdiensleiers soos Daddy Grace, Charles Harrison Mason, Noble Drew Ali, James F. Jones (ook bekend as profeet Jones), Wallace Fard Muhammad, Elijah Muhammad en Jim Jones.
Voor 1912: Vroeë lewe en oorspronklike naam
In die FBI se lêers word hy aangedui as George Baker alias "God". In 1936 het Eliza Mayfield beweer sy is Father Divine se moeder en gesê sy regte naam is Frederick Edwards van Hendersonville, Noord-Carolina. Volgens haar het hy 'n vrou en vyf kinders verlaat. Mayfield het egter geen bewyse gelewer nie en beweer sy kan nie sy pa se naam onthou nie. Father Divine se antwoord was: "God het geen moeder nie."
Father Divine se kinderlewe bly 'n twispunt. Sommige, veral vroeëre, navorsers beweer hy is in die Diep Suide, waarskynlik in Georgia, gebore as die seun van bywoners. In nuwe navorsing deur Jill Watts, wat op sensusdata gebaseer is, is bewyse gevind van 'n George Baker jr. van omtrent die regte ouderdom in 'n Afro-Amerikaanse enklave van Rockville, Maryland, met die naam Monkey Run. As dié teorie korrek is, was sy moeder 'n voormalige slavin met die naam Nancy Baker wat in Mei 1897 oorlede is.
Die meeste navorsers stem saam dat Father Divine se ouers bevryde swart slawe was. Swak rekords is gehou oor dié generasie van Afro-Amerikaners, en dit is onwaarskynlik dat die omstredenheid oor sy grootwordjare opgelos sal word. Aan die ander kant het hy en sy eerste vrou, Peninniah (of gespel Penninah, Peninnah, Penniah), beweer hulle is op 6 Junie 1882 getroud.
Father Divine is waarskynlik teen die eeuwisseling George Baker genoem. Hy het as 'n tuinier in Baltimore, Maryland, gewerk. Terwyl hy in 1906 in Kalifornië vertoef het, het Father Divine kennis gemaak met die idees van Charles Fillmore en die New Thought-beweging, 'n filosofie van positiewe denke wat later sy leerstellings help vorm het. In dié stelsel is onder meer geglo negatiewe denke lei tot armoede en ongelukkigheid. Die liedjieskrywer Johnny Mercer het gesê 'n preek deur Father Divine was die inspirasie vir die titel van sy song "Ac-Cent-Tchu-Ate the Positive".
Father Divine het 'n plaaslike Baptistekerk bygewoon, en dikwels gepreek, tot in 1907. 'n Besoekende prediker, Samuel Morris, het toe in die kerk gepraat en is uit die gemeente verban. Morris het 'n sagte en onomstrede preek gelewer, tot aan die einde wanneer hy sy arms gelig en geskree het: "Ek is die Ewige Vader!" Hy is daarom uit baie kerke in Baltimore geskop en was blykbaar onsuksesvol, totdat Morris die ontvanklike Father Divine raakgeloop het.
Diamante in Namakwaland
Diamante in Namakwaland kom aan kus van die Atlantiese Oseaan voor hoofsaaklik tussen Kleinsee, verby Alexanderbaai en verder noord. Hierdie diamante is reeds in 1926 ontdek. Die eerste persone wat die diamante ontdek het is Fred Cornell en Jack Carstens. Laasgenoemde het diamante ontdek sowat 10 km suid van Port Nolloth nadat hy en sy neef, Percy Hughes, daar gegraaf het.
Father Divine
Voor 1912: Vroeë lewe en oorspronklike naam
Father Divine was toe in sy laat 20's en het Morris se eerste volgeling geword. Hy het die skuilnaam "die Boodskapper" aangeneem. Die Boodkapper was 'n Christus-figuur vir Morris se "God die Vader". Father Divine het saam met Morris in Baltimore gepreek vanuit die huis van die voormalige evangelis Harriette Snowden, wat hulle "goddelikheid" aanvaar het. Morris het begin om homself "Father Jehovia" te noem.
John A. Hickerson het later by Father Divine en Father Jehovia aangesluit en homself Reverend Bishop Saint John the Vine genoem. John the Vine het die Boodskapper se uitstekende manier van praat en sy belangsteling in New Thought gedeel.
Diamante in Namakwaland
Die ontdekking het tot 'n stormloop gelei en het ook die aandag van die geoloog Hans Merensky getrek. Merensky het ontdek dat die diamante in die gruis net onder die uitgestorwe warmwateroester Ostrea prismatica voorkom. Vir 'n skamele £ 17,000 het hy beheer verkry oor die sogenaamde oesterlyn. Hy het by een geleentheid 487 diamante onder een klip gekry. Hy het ook binne ses weke 4308 karaat se diamante herwin. Merensky het ook besef dat die vonds so groot is dat dit die diamantmark in duie kan laat stort as gevolg van oorproduksie. Hy het die regering oortuig om in te gryp om dit te voorkom. Prospekteerwerk is verbied en die Namakwalandse kus is tot staatsdelwery verklaar.
Father Divine
Voor 1912: Vroeë lewe en oorspronklike naam
In 1912 het die driemanskap uiteengespat toe John the Vine Father Jehovia 'n monopolie op godheid weier. Hy het 1 Johannes 4:15 aangehaal wat volgens hom lui God is in almal:
"Wie bely dat Jesus die Seun van God is – God bly in hom en hy in God."
Father Divine se weë het van dié van sy voormalige vennote geskei. Hy het ontken dat Father Jehovia God is en gesê nie almal kan God wees nie. Hy het verklaar hy self is God, asook die enigste ware uitdrukking van God se gees.
1912-'14: In die Suide
Father Divine het suidwaarts gereis en baie in Georgia gepreek. In 1913 het konflik met plaaslike predikante daartoe gelei dat hy gevonnis is om vir 60 dae in 'n vasgekettingde groep te werk. Toe hy vrygelaat word, het hy hoofsaaklik swart vroulike volgelinge in Valdosta, Georgia, gelok. Hy het selibaat en die verwerping van genderkategorieë gepredik.
Op 6 Februarie 1914 het verskeie van sy volgelinge se mans en plaaslike predikers Divine in hegtenis laat neem vir kranksinnsigheid. Dit het eintlik sy bediening laat uitbrei en ook wit mense het hom begin kontak.
1914-'19: Brooklyn en 'n troue
In 1914 het Father Divine met 'n klein groep volgelinge en 'n swart gemeente na Brooklyn, New York, gereis. Hy het 'n stil lewe gelei, al was hy veronderstel om die beliggaming van God te wees. Hy en sy dissipels het 'n kommune in 'n swartmiddelklaswoonstelblok gevorm. Hy het seks, alkohol, rook en dobbel onder hulle verbied. Teen 1919 het hy die naam Reverend Major Jealous Divine aangeneem. "Reverend Major" is gekies as 'n titel van respek en gesag, terwyl "Jealous" 'n verwysing na Eksodus 34:14 is waar God sê "die Here se Naam is Jaloers" en 'n "jaloerse God is Hy". Sy volgelinge het hom liefdevol Father Divine genoem.
In dié tyd het Father Divine met 'n volgeling, Peninniah (ook gespel Penninah, Peninnah, Penniah) getrou. Sy was 'n paar jaar ouer as hy en nes sy lewe was hare duister. Sy was vermoedelik van Macon, Georgia. Die troudatum is onseker, maar was moontlik tussen 1914 en 1917. Benewens dat sy haar waardige beeld by dié van Father Divine gevoeg het, het Peninniah gedien as 'n ontlonting van gerugte van onbetaamlikheid tussen hom en sy baie jong vroulike volgelinge. Beide Penninah, wat dikwels "Mother Divine" genoem is, en Father Divine het volgehou hulle huwelik is nooit voltrek nie.
1919-'31: Sayville, New York
250px|thumb|Father Divine se huis in Sayville, New York.
Father Divine en sy dissipels het in 1919 verhuis na Sayville, New York (op Long Island). Hulle was die eerste swart huiseienaars daar.
Father Divine het sy huis te Maconstraat 72 gekoop van 'n Duits-Amerikaanse inwoner wat dit met opset aan 'n swart koper verkoop het. Hy het dit gedoen om sy buurman, 'n mede-Duits-Amerikaner, terug te kry omdat dié hom bespot het nadat hy sy van van Felgenhauer na Fellows verander het uit reaksie op anti-Duitse sentiment.
In dié tyd het Father Divine se beweging aansienlik gegroei. Hy het weekliks gratis bankette gehou en nuwelinge gehelp om werk te kry. Hy het nog meer wit volgelinge bygekry. Die geïntegreerde omgewing van sy kommune en die oënskynlike rykdom wat sy Cadillac uitgestraal het, het bure woedend gemaak.
Lede van die oorwegend wit gemeenskap het hom daarvan beskuldig dat hy 'n groot harem aanhou en skandalige seks beoefen, hoewel die Suffolk-distrik se kantoor van die prokureur-generaal bevind het die bewerings is ongegrond.
1931-'32: Sayville-arres, verhoor en tronk
Hy het in die somer bankette vir tot 3 000 mense gehou. Motors wat die strate vol gestaan het vir dié byeenkomste het bygedra tot sommige bure se klagtes dat Father Divine 'n rusverstoorder is wat hulle eiendomme se pryse laat daal.
Op Sondag 15 November om 00:15 is 'n polisieman uitgeroep na Father Divine se lawaaierige huis. Teen die tyd dat versterkings ontbied is, het groepe bure die huis omsingel. Die polisie was bang 'n opstand breek uit en het Father Divine en sy volgelinge meegedeel dat hulle binne 15 minute moet uiteengaan. Die groep is egter na die polisiekantoor.
Hulle is om 03:00 in die polisiekantoor opgeneem en het polisiemanne gefrustreer deur dikwels te weier om hulle regte name te gee en eerder die name aan te gee waaronder hulle in die beweging bekend was. Altesaam 78 mense is in hegtenis geneem, insluitende 15 wit mense. Van hulle het 46 skuld erken op 'n aanklag van rusverstoring en 'n boete van $5 elk gekry, wat Father Divine met 'n $500-noot betaal het. Tot die hof se verleentheid kon hulle hom nie die nodige kleingeld gee nie. Penninah, Father Divine en 30 volgelinge het skuld ontken.
Die pers het met sensasie oor Father Divine se inhegtenisneming en heterodokse leerstellings berig. Hoewel die artikels meestal onwaar was, het dit hom nog gewilder gemaak. Teen Desember het sy volgelinge geboue in New York begin huur waar Father Divine mense kon toespreek. Gou het hy verskeie afsprake per aand gehad. Op 20 Desember het hy 'n geraamde 10 000 mense toegespreek in Harlem se groot voormalige basketbalvenue, Manhattan Casino, wat later herdoop is tot Rockland Palace.
Teen Mei 1932 is byeenkomste gereeld gehou in die Rockland Palace en regdeur die deelstate New York en New Jersey. Father Divine het ondersteuners in Washington, Kalifornië en die hele wêreld gehad danksy aanhangers van New Thought soos Eugene Del Mar, 'n voormalige joernalis van Harlem, en Henry Joerns, die uitgewer van 'n New Thought-tydskrif in Seattle. Hoewel die beweging oorwegend swart was, was volgelinge buite Noordoos-Amerika meestal wit mense uit die middelklas.
In dié tyd van groei is verskeie takkommunes in New York en New Jersey gestig. Father Divine se volgelinge het ook eindelik die beweging 'n naam gegee: die Internasionale Vredesendingbeweging.
Father Divine se verhoor was op 24 Mei 1932. Dit is op versoek van sy advokaat buite die Suffolk-distrik gehou sodat die jurie nie partydig sou wees nie. Regter Lewis J. Smith het die jurie opdrag gegee om die getuienis te ignoreer van mense wat nie op die nag van die klopjag teenwoordig was nie. Dit het die grootste deel van die getuienis in Father Divine se guns ontoelaatbaar gemaak en die verdediging lamgelê."
Die jurie het hom op 5 Junie skuldig bevind, maar namens Father Divine vir versagting gevra. Regter Smith het die jurie se versoek geïgnoreer en vir Father Divine gepreek omdat hy 'n bedrieër en "bedreiging vir die gemeenskap" is voordat hy hom die swaarste straf vir rusverstoring opgelê het: 'n jaar tronkstraf en 'n boete van $500.
Regter Smith (55) is dae later, op 9 Junie 1932, aan 'n hartaanval oorlede. Daar is wyd berig dat Father Divine oor sy dood gesê het: "Dit was vir my aaklig om dit te moes doen." Hy is op 25 Junie al vrygelaat nadat sy prokureurs dit bewerkstellig het.
1932-'42: Harlem
thumb|250px|Die Internasionale Vredesendingbeweging het meer as 100 "hemele" in die noordoostelike VSA gevestig.
Father Divine het na Harlem verhuis waar hy talle volgelinge in die swart gemeenskap gehad het. Die meeste aktes was in die hande van die lede, en nie Father Divine self nie, maar hulle het bygedra tot sy gerieflike lewenstyl. Hulle het verskeie hotelle gekoop, wat hulle "hemele" genoem het. Lede het daar gewoon en op 'n goedkoop manier werk gesoek. Father Divine het een hotel "naby Atlantic City, New Jersey, gekoop sodat swartes toegang tot die strand gehad het".
In 'n stadium was Father Divine en die Vredesending die grootste eienaars van eiendom in Harlem. Die beweging het ook verskeie goedkoop winkels geopen, waaronder restaurante en klerewinkels, wat hulle ware teen lae pryse kon verkoop deur oorhoofse koste te besnoei. Hulle was baie suksesvol tydens die depressie. Ekonomiese sakeondernemings waar alles kontant betaal moes word, was deel van Father Divine se leerstelling.
Teen 1934 het takke in Los Angeles en Seattle geopen en is byeenkomste in Frankryk, Switserland, Kanada en Australië gehou, maar die lidmaatskap was nie so groot as wat die pers beweer het nie. Die tydskrif Time het geraam daar is sowat 2 miljoen volgelinge, maar dit was waarskynlik nader aan 'n paar tienduisend, met nog mense wat sy byeenkomste bygewoon het.
Op 16 Desember het John Hunt, 'n wit miljoenêr en dissipel van Kalifornië wat homself "John the Revelator" genoem het, die Jewett-gesin van Denver, Colorado, ontmoet. Hy het hulle 17-jarige dogter, Delight, sonder haar ouers se toestemming na Kalifornië ontvoer. Hy het haar "Virgin Mary" herdoop en 'n seksuele verhouding met haar begin. Hy het aangekondig dat sy in Hawaii die lewe sou skenk aan die "Nuwe Verlosser" deur 'n "maagdelike geboorte".
Nadat Father Divine Hunt teruggeroep het na New York, het die Jewetts agtergekom hulle dogter is skynbaar gebreinspoel om te glo sy is letterlik die Maagd Maria. Hulle het skadevergoeding geëis, wat die beweging ná 'n ondersoek geweier het. Die Jewetts was woedend en het hulle storie vertel aan William Randolph Hearst se New York Evening Journal, wat krities jeens die beweging was.
Hunt is in hegtenis geneem, verhoor en tot drie jaar tronkstraf gevonnis, waarna hy die naam "Prodigal Son" aangeneem het. Father Divine het die vonnis in die openbaar goedgekeur, maar die skandaal het hom baie publisiteit besorg. In die nuus is daarop gesinspeel dat sy volgelinge liggelowig en gevaarlik is.
In Maart 1937 het Penninah siek geword. Father Divine het haar selde bygestaan op wat geglo is haar sterfbed is. Hy het haar net een keer besoek en weer slegte publisiteit gekry.
Op 20 April 1937 het geweld uitgebreek toe twee mans probeer het om aan Father Divine 'n dagvaarding te bestel. Een van die mans, Harry Green, is met 'n mes gesteek terwyl Father Divine gevlug het en hy het daarna vir die polisie weggekruip.
In dié tyd het een van Father Divine se grootste volgelinge, Faithful Mary, die beweging verlaat en beheer oorgeneem van 'n groot kommune, wat tegnies in haar naam was. Sy het beweer Father Divine bedrieg sy volgelinge om 'n gerieflike lewenstyl vir homself te verseker en dat hy vroue dwing om met belangrike dissipels seks te hê.
Vroeg in Mei 1937 is Father Divine opgespoor en van Connecticut af uitgelewer om in New York op kriminele aanklagte tereg te staan. Hy is egter onskuldig bevind, Moeder Divine het gesond geword en die arm, gebroke Faithful Mary het na die beweging teruggekeer. Teen die laat 1930's het die beweging gestabiliseer, maar hulle gewildheid was duidelik aan die afneem.
Intussen het 'n voormalige volgeling, Verinda Brown, $4 476 van Father Divine geëis omdat die Browns vroeër hulle spaargeld aan hom toevertrou het. Hulle het die beweging verlaat, maar kon nie hulle geld terugkry nie. In Julie 1942 is Father Divine gelas om die geld terug te betaal, anders sou hy van minagting van die hof aangekla word. Hy het egter uit die staat gevlug en sy hoofkwartier in Philadelphia, Pennsilvanië, hervestig. Hy het New York steeds op Sondae besoek en mense in Harlem en Sayville toegespreek, want 'n staatswet het dit verbied om op Sondae 'n dagvaarding aan iemand te bestel.
1942-'65: Pennsylvania
Nadat Father Divine na Philadelphia gevlug het, is sy vrou, Penninah, dood. Die presiese datum is onbekend, want hy het nooit daaroor gepraat of selfs haar dood erken nie. Dit was iewers in 1943, en biograwe glo haar dood het Father Divine verbouereerd gemaak omdat dit hom bewus gemaak het van sy eie sterflikheid. Dit het vir hom en sy volgelinge duidelik geword sy leerstelling maak mense nie onsterflik, soos hy beweer het, nie.
thumb|300px|Woodmont was Father Divine se tuiste van 1953 tot met sy dood in 1965 (foto: 2017). Father Divine is op 29 April 1946 met 'n wit Kanadees, Edna Rose Ritchings, getroud. Die seremonie is selfs vir die meeste van sy volgelinge geheim gehou, totdat haar visum verval het. Kritici het geglo sy troue met die 21-jarige Ritchings sou die beweging vernietig, maar sy volgelinge was verheug en die troudatum is elke jaar in die beweging gevier. Om te bewys dat hy en Ritchings hou by sy leerstelling oor selibaat, het Father Divine 'n swart vroulike volgeling aangestel om haar heeltyd te vergesel.
Hy het beweer Ritchings, wat later as "Mother S.A. Divine" bekend geword het, was die reïnkarnasie van Penninah. Reïnkarnasie was nie voorheen of daarna deel van sy leerstelling nie. Volgelinge het geglo Penninah was 'n uitsonderlike geval en het haar "terugkeer" as 'n wonderwerk beskou.
Van die 1950's af het die pers selde oor Father Divine berig. As hulle dit wel gedoen het, was dit nie meer as 'n bedreiging nie, maar as 'n amusante persoon. Sy hoofsaaklik laerklasvolgelinge het begin afneem toe die ekonomie verbeter.
In 1953 het 'n volgeling, John Devoute, 'n landgoed van 29 ha, Woodmont buite Philadelphia, aan hom geskenk. Dit was tot met sy dood sy tuiste. Father Divine is op 10 September 1965 aan natuurlike oorsake op die landgoed dood. Sy vrou en oorblywende volgelinge dring daarop aan dat hy nog lewe en verwys altyd in die teenswoordige tyd na hom. Die meubels in sy persoonike kamers word net so bewaar as 'n viering van sy lewe. Ná sy dood het Ritchings die beweging se spirituele leier geword.
Fisieke eienskappe en preekstyl
Father Divine was glo baie charismaties. Sy preke was emosioneel hartroerend en het baie Engelse woorde bevat wat hy self opgemaak het, soos physicalating en tangiblated. Iemand wat in die 1930's een van sy preke in Harlem bygewoon het, het vertel hoe hy ritmies en sing-sing gesê het: "Tiene, honderde, duisende, tienduisende, honderdduisende, miljoene. Tiene, honderde, ... miljoene." Hoewel die besoeker dit nie verstaan het nie, het Father Divine se ware volgelinge daarna gesing: "Ja, hy's God. Ja, hy's God."
Ander vreemdhede het uit sy leerstelling gekom. Hy het byvoorbeeld elke preek begin met die groet en uitroep "Vrede!" Father Divine het geglo "vrede" moet "hallo" vervang.
Leerstelling
Father Divine het van sy goddelikheid gepreek nog voordat hy in die laat 1910's as "Father Divine" bekend geword het. Volgens sy leerstelling het sy lewe elke Bybelse profesie oor die Wederkoms bewaarheid. Hy het homself beskou as Jesus Christus wat herbore is. Hy het gepreek Christus bestaan in "elke gewrig" van sy volgelinge se liggaam, en dat hy 'n inkarnasie was van "God se lig" sodat hy aan mense kon wys hoe om hemel op aarde te vestig en vir hulle die pad na die ewige lewe kon aandui. Byvoorbeeld:
"Condescendingly I came as an existing Spirit unembodied, until condescendingly inputting MYSELF in a Bodily form in the likeness of men I came, that I might speak to them in their own language, coming to a country that is supposed to be the Country of the Free, where mankind is privileged to serve GOD according to the dictates of his own conscience ... establishing the Kingdom of GOD in the midst of them; that they might become to be living epistles as individuals, seen and read of men, and verifying what has long been said:
Father Divine en sy volgelinge het voornaamwoorde wat na hom verwys met hoofletters geskryf, amper soos HERE in die 1933-vertaling van die Afrikaanse Bybel.
Welsyn
Father Divine het besonder omgegee vir die vertraptes van die samelewing, insluitende swartes, maar nie net hulle nie. Hy was teen die idee dat mense welsyn aanvaar. Hy het in kapitalisme geglo. "Volgens hom het die fout nie by kapitalisme gelê nie; die individu moes die blaam vir die depressie dra." Hy het geglo Amerikaners kon dit beter maak as hulle positiewe gedagtes gehad en God se gees gekanaliseer het.
Ras
Geleerdes verskil daaroor of Father Divine, 'n Afro-Amerikaner, 'n burgerregteaktivis was, maar hy het beslis progressiewe veranderings aan rasseverhoudings gepredik.
Omdat hy geglo het alle mense het gelyke regte, het hy ook geglo alle lede van lynchbendes moes verhoor en as moordenaars veroordeel word. Sy veldtogte teen lynchbendes het aanklank gevind in die swart ghetto's waar sy gemeente gewoon het, en hy het meer as 'n kwartmiljoen handtekeninge gekry vir sy voorstelle teen lynch-aksies.
Kommunes
Father Divine se volgelinge het eiendomme saam besit en bestuur. Die beweging het armoede probeer verlig deur aan die armes kos te gee en deur opvoeding in geskrewe Engels, wat die beweging geglo het die "universele taal" is.
Kuisheid
Father Divine het 'n kode saamgestel wat rook, alkohol en vloek verbied, asook die dra van broeke en kort rokke deur vroue en kort moue deur mans. Hy het ook fooitjies, omkoopgeld, geskenke en die onnodige menging tussen die geslagte verbied.
Hoewel hy self getroud was, het die beweging huwelike ontmoedig. Aparte gebiede het vir mans en vroue bestaan in die "hemele" en ander leefruimtes wat die beweging onderhou het.
Spaarsin en sakepraktyke
Father Divine het 'n paar ekonomiese praktyke gepredik waarby sy volgelinge gehou het. Hy was teen lewensversekering (wat sy volgelinge moes kanselleer), welsyn, bestaansorg en krediet. Die beweging het selfonderhoud voorgestaan. Sy aandrang dat sy volgelinge welsyn van die hand wys, het die stad New York tydens die Groot Depressie na raming $2 miljoen laat spaar.
Sake-eienaars in die beweging het hulle besighede name gegee wat hulle verbintenis met Father Divine weerspieël het en het al dié praktyke toegepas. Hulle het net kontant aanvaar en enige vorm van krediet geweier. Hulle moes hulle ware goedkoper as hulle mededingers verkoop en enige fooitjie van die hand wys. Hulle het eindelik opgehou om alkohol en tabak te verkoop.
Burgerregte
Sommige biograwe, soos Robert Weisbrot, spekuleer dat Father Divine 'n voorloper was van die burgerregtebeweging van die 1950's en 1960's, en dat dit grootliks beïnvloed is deur sy grootwordjare in die gesegregeerde Suide. Ander, soos Jill Watts, verwerp dit en ook die teorie dat Father Divine in die ware Suide grootgeword het. Volgens Watts was Rockville minder onderdrukkend as die Suide of selfs Baltimore, Maryland. Sy glo sy burgerregteposisie het saamgehang met sy leerstelling en het niks met die Suide te doen nie.
Godsdiens
Edna Rose Ritchings (Mother Divine) het tot met haar dood in 2017 dienste vir die kwynende gemeente gehou. Die beweging besit verskeie eiendomme, soos Father Divine se landgoed, Woodmont, sy voormalige huis in Sayville en die Circle Mission Church in Broad Street, Philadelphia, wat ook die beweging se biblioteek huisves.
In 2000 is die Divine Lorraine Hotel in Noord-Philadelphia deur die beweging verkoop. Dit was 'n goedkoop hotel met aparte verdiepings vir mans en vroue, soos Father Divine gepredik het. Die Divine Tracy Hotel in Wes-Philadelphia is in 2006 verkoop.
Chasty Ballesteros
Chasty Ballesteros (gebore 3 Januarie 1981) is 'n Kanadese aktrise. Sy is bekend vir haar rolle in die rolprente Final Destination 5 (2011) en The Internship (2013).
Echinoclathria rimosa
Echinoclathria rimosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinoclathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1884 deur Ridley.
Stephen Barclay
Stephen Paul Barclay (gebore 3 Mei 1972) is 'n Britse politikus en sedert 16 November 2018 minister van Brexit van die Verenigde Koninkryk.
Anne Gwynne
Anne Gwynne (10 Desember 1918 – 31 Maart 2003) was 'n Amerikaanse aktrise. Sy was bekend vir haar rolle in die rolprente House of Frankenstein (1944), South of Dixie (1944), Dick Tracy Meets Gruesome (1947), en Arson, Inc. (1949).
Stegosauria
Stegosauria, of die stegosouriërs, is ’n superfamilie plantvretende dinosourusse wat in die Jura- en Vroeë Kryt-periode voorgekom het, hoofsaaklik in die Noordelike Halfrond in wat nou Noord-Amerika en China is. Dit is onseker presies waar hulle ontstaan het; die vroegste fossiele van stegosouriërs is in China gevind, maar dele is ook in Suid-Engeland ontdek.
Die genus Stegosaurus, van waar die groep sy naam kry, is verreweg die bekendste stegosouriër.
Paleobiologie
Alle stegosouriërs het rye spesiale bene, bekend as osteoderma, gehad wat in plate en stekels ontwikkel het al langs die rug en stert af. Baie het ook tussenstekels gehad. Hulle het gewoonlik lang, smal koppe en ’n snawelagtige bek gehad. Soortgelyke strukture kan by voëls en skilpaaie gesien word.
Al die stegosouriërs was vierpotiges, met hoefagtige tone aan al vier pote. Almal ná Huayangosaurus se voorpote was baie korter as die agterpote. Dit beteken hulle sou nie vinnig kon hardloop nie.
Die voorpote van die diere word gewoonlik in kuns of museums uitgebeeld as uitgesprei en in ’n afwaartse rigting, maar in werklikheid was die bene van die voorpote in vertikale kolomme gerangskik, met die hoofvingers wat ’n buisvormige struktuur vorm. Dit is soortgelyk aan dié van die souropodes en word gesteun deur getuienis van stegosouriërvoetspore en -fossiele.
Geskiedenis
Stegosouriërs is oorspronklik in 1877 deur O.C. Marsh geklassifiseer as ’n orde van Reptilia, hoewel hulle tans meestal beskou word as ’n infraorde of suborde (of bloot ’n klade) in Thyreophora, die gepantserde dinosourusse. Dit sluit die families Huayangosauridae en Stegosauridae in.
Die Huayangosauridae was ’n vroeë familie stegosouriërs wat in die Vroeë tot Middel-Jura bestaan het. Hulle was oor die algemeen kleiner as latere stegosouriërs en hul skedels was korter en hoër. Die enigste bevestigde genus is die tipe-genus, Huayangosaurus, van China. Die redelik onbekende oorblyfsels van Regnosaurus van Engeland lyk egter ook of dit ’n lid kon gewees het. Sy onderkaak toon groot ooreenkomste met dié van eersgenoemde.
Die oorgrote meerderheid stegosouriërs wat tot dusver ontdek is, het tot Stegosauridae behoort, wat in die Laat Jura en Vroeë Kryt voorgekom het. Dit sluit die bekende Stegosaurus in. Die familie was verspreid, met voorbeelde wat gevind is regoor die Noordelike Halfrond, Afrika en moontlik Suid-Amerika.
Taksonomie
Hier onder is ’n lys van stegosouriër-genera en die plekke waar hulle ontdek is:
Onbeskryfde genera
Verskeie genera van China wat reeds name het, is voorgestel as lede van Stegosauria, soos "Changdusaurus" en "Yingshanosaurus", maar hulle is nog nie amptelik beskryf nie. Totdat amptelike beskrywings gepubliseer word, word dié genera beskou as nomina nuda.
Munhwa Broadcasting Corporation
Die Munhwa Broadcasting Corporation (MBC) (Koreaans: 문화방송주식회사; Munhwa Bangsong Jusikhoesa) is een van die voorste Suid-Koreaanse televisie- en radionetwerkmaatskappye. Munhwa is 'n Koreaanse woord vir 'kultuur'. Die vlagskip-landtelevisiestasie MBC TV is kanaal 11 vir digitaal.
MBC is op 2 Desember 1961 gestig en is 'n Koreaanse uitsaaier met 'n landwye netwerk van 17 streekstasies. MBC is 'n publieke uitsaaier, hoewel die grootste aandeelhouer 'n openbare organisasie is, The Foundation of Broadcast Culture. Vandag is dit 'n multimedia-groep met een TV-landkanaal, drie radiokanale, vyf kabelkanale, vyf satellietkanale en vier DMB-kanale.
MBC se hoofkwartier is in Digital Media City, Mapo-gu, Seoel. Dit beskik oor die grootste uitsaaiproduksiefasiliteite in Korea, insluitend die digitale produksiesentrum Dream Center in Ilsan, met binne- en buitestelle in die Yongin Daejanggeum-park.
Damon Herriman
Damon Herriman (gebore 31 Maart 1970) is 'n Australiese akteur, skrywer, en vervaardiger. Hy is bekend vir sy rol in die rolprent 100 Bloody Acres (2012).
H.D.
H.D. (10 September 1886 – 27 September 1961) was 'n Amerikaanse aktrise. Sy was bekend vir haar rol in die rolprent Borderline (1930).
Haemanthus crispus
Haemanthus crispus is 'n meerjarige blomplant en geofiet wat tot die genus Haemanthus behoort. Die spesies is endemies aan die Noord-Kaap en die Wes-Kaap.
Seoul Broadcasting System
Die Seoul Broadcasting System (Koreaans: 에스비에스; Eseubieseu) is 'n nasionale Suid-Koreaanse televisie- en radionetwerkmaatskappy wat besit word deur die Taeyoung chaebol. In Maart 2000 het die maatskappy wettiglik bekend geword as SBS, wat die maatskappy se naam verander in Seoul Broadcasting System (서울방송). Sedert 2001 lewer dit digitale televisiedienste in die ATSC-formaat en sedert 2005 T-DMB. Die vlagskip-aardse televisiestasie is kanaal 6 vir digitaal en kabel.
Echinoclathria robusta
Echinoclathria robusta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinoclathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1889 deur Keller.
Claire Perry
Claire Louise Perry (gebore 3 April 1964) is 'n Britse politikus.
HMS Java
Drie 19de eeuse oorlogskepe van die Britse Vloot (Royal Navy) het die naam HMS Java gedra, vernoem na die eiland Java in Indonesië.
James Henry Craig
Sir James Henry Craig (1748–1812) was 'n Britse generaal en Goewerneur van die Kaap. Craig sluit op 15-jarige ouderdom by die Britse leër aan en veg van 1774 tot 1781 in die Amerikaanse Rewolusionêre Oorlog teen die Verenigde State. Hy was 'n Generaal-majoor wat in 1795 die Kaap die Goeie Hoop vir Brittanje verower het. Van 1795 tot 1797 was hy Goewerneur van die Kaapkolonie. Hy is in 1812 in Londen oorlede.
Suikerbeet
Die suikerbeet of beetwortel (Beta vulgaris subsp. Vulgaris var. Altissima) is 'n wortelgewas wat gekweek word vir die ontginning van suiker. Die plant is 'n kweekproduk binne die beetspesie (Beta vulgaris subsp. Vulgaris). Daar bestaan 'n hele aantal rasse, wat verenig word onder die kultivargroep altissima.
Die plant word tot 80 cm hoog; sy klein blomme is op 'n steel geplaas en het geen opvallende kleure nie. Van die suikerbeet word beweer dat die plant meer CO2 sou absorbeer as ander gewasse, maar hierdie bewering kon nog nie gestaaf word nie.